钦定古今图书集成/明伦汇编/官常典/第066卷 > 新渝惠侯义宗
## 钦定古今图书集成/明伦汇编/官常典/第066卷 > 新渝惠侯义宗

按《宋书长沙景王传》，“义融弟义宗，幼为高祖所爱，字
曰伯奴，赐爵新渝县男。永初元年，进爵为侯，历黄门
侍郎，太子左卫率。元嘉八年，坐门生杜德灵放横打
人，还第内藏，义宗隐蔽之，免官。德灵雅有姿色，为义
宗所爱宠。本会稽郡吏谢方明为郡，方明子惠连爱
幸之，为之赋诗十馀首，《乘流》”、“《遵渚》等篇是也。又为侍”
中、太子詹事，加散骑常侍、征虏将军、南兖州刺史。二
十一年卒，追赠散骑常侍、平北将军，谥曰惠侯。爱士
乐施，兼好文籍，世以此称之。子怀侯玠嗣，琅邪、秦郡
太守，为元凶所杀，追赠散骑常侍。无子，弟秉以子承
继封。